OKRESNÁ PROKURATÚRA POPRAD 
Štefánikova 11, 058 01 Poprad 1

Číslo: 1 Pv 12/15/7706	Poprad 04.07.2016 
EEČ: 2-57-109-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov 
Rozhodol: 	prokurátorka Okresnej prokuratúry XXXXX 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov 

na tom skutkovom základe, že:
ako otec dieťaťa XXXXX, narodeného 19.2.1991, študenta 1. ročníka denného vysokoškolského štúdia Filozofickej fakulty Univerzity Komenského v XXXXX, hoci mu vyživovacia povinnosť vyplýva priamo zo Zákona o rodine a rozsudkom Okresného súdu v XXXXX pod číslom konania 14P 200/2004 zo dňa 12.2.2008, ktorého výroková časť bola potvrdená rozsudkom Krajského súdu v XXXXX číslo konania 2CoP 5/09 zo dňa 15.6.2009, právoplatný dňa 2.7.2009, mu bolo zvýšené výživné na výživu syna XXXXX zo sumy 150,- Nemeckých mariek mesačne od 1.9.2005 do 31.8.2006 a od 1.9.2006 do budúcna na sumu 200,- Eur mesačne, ktoré výživné je povinný platiť vždy do 15. dňa v mesiaci vopred k rukám matky dieťaťa XXXXX, pričom na výživné pre svojho syna nezaplatil v mesiacoch jún 2010, júl 2010, august 2010 a marec 2011, čím mu toto obdobie vznikol dlh na výživnom pre oprávneného XXXXX vo výške 800,- Eur.  
lebo zanikla trestnosť činu.  
 
Odôvodnenie:
Uznesením povereného príslušníka Obvodného oddelenia Policajného zboru vo XXXXX pod spisovou značkou ORP-2346/VY-PP-2010 zo dňa 27.12.2010 bolo podľa § 199 odsek 1 Trestného poriadku začaté trestné stíhanie pre podozrenie zo spáchania prečinu zanedbania povinnej výživy podľa § 207 odsek 1 Trestného zákona, na tom skutkovom základe, ako je uvedené v predmetnom uznesení.
V priebehu skráteného vyšetrovania bola k veci vypočutá XXXXX, matka XXXXX, XXXXX, boli zabezpečené listinné dôkazy, najmä rozsudky okresného a krajského súdu, potvrdenia o návšteve školy, potvrdenia o úhrade výživného. Taktiež bol prostredníctvom žiadosti o právnu pomoc vypočutý XXXXX, ktorý vo svojej výpovedi uviedol, že pracuje v spoločnosti XXXXX má príjem 1.700,- Eur, jeho mesačné výdavky sú 900,- Eur. Ďalej  sa k veci odmietol vyjadriť.
Vyhodnotením vyššie uvedených dôkazov dňa 18.6.2012 poverený príslušník Obvodného oddelenia Policajného zboru vo XXXXX pod spisovou značkou ORP-2346/VY-PP-2010, v spojení s uznesením pod spisovou značkou ORP-2346/VY-PP-2010 zo dňa 8.10.2012, podľa § 206 odsek 1 Trestného poriadku vzniesol XXXXX XXXXX obvinenie pre podozrenie zo spáchania prečinu zanedbania povinnej výživy podľa § 207 odsek 1 Trestného zákona, na tom skutkovom základe, ako je uvedené v predmetnom uznesení.
Následne boli vo veci opakovane vyslúchnutí XXXXX a XXXXX a to k výške nesplnenej vyživovacej povinnosti. V poslednej výpovedi XXXXX uviedol, že niekedy koncom mesiaca august 2015 mu otec poslal sumu 1.100,- Eur, z ktorej výšku 800,- Eur považuje za splnený dlh na výživnom za mesiace jún 2010, júl 2010, august 2010 a marec 2011. Teda úhradou tejto sumy považuje dlh na výživnom za uhradený.
Podľa § 215 odsek 1 Trestného poriadku prokurátor zastaví trestné stíhanie ak zanikla trestnosť činu.
Podľa § 86 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Zhodnotením zabezpečených dôkazov možno konštatovať, že obvinený mal dostatok finančných prostriedkov na to, aby výživné na svojho syna platil. Nakoľko k zaplateniu dlžnej čiastky došlo až v auguste 2015, aplikujúc ustanovenie § 86  písmeno a) Trestného zákona a nezistiac trvalo nepriaznivé následky z dôvodu jeho nezaplatenia v súdom stanovenej lehote, bolo potrebné rozhodnúť tak, ako je uvedené vo výrokovej časti tohto uznesenia a trestné stíhanie obvineného Konrada Uda Braunbartha podľa § 215 odsek 1 písmeno h) Trestného poriadku zastaviť z dôvodu zániku trestnosti činu. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Eva Dzurendová 
prokurátorka